b'\n_START_ARTICLE_\nHolland-luokka (risteilij\xc3\xa4)\n_START_SECTION_\nSuunnittelu\n_START_PARAGRAPH_\nSuunnitelma perustui Britannian kuninkaallisen laivaston Apollo-luokan risteilij\xc3\xb6ihin. Ensimm\xc3\xa4iset kolme alusta olivat 93,3 metri\xc3\xa4 pitki\xc3\xa4 ja loput kolme 94,7 metrisi\xc3\xa4. Kaikkien alusten leveys oli 14,8 ja syv\xc3\xa4ys 5,41 metri\xc3\xa4. Ensimm\xc3\xa4isten alusten uppouma oli 3\xc2\xa0900 tonnia, ja loppujen kolmen 133 tonnia enemm\xc3\xa4n._NEWLINE_Alusten propulsioj\xc3\xa4rjestelm\xc3\xa4 koostui kaksi akselisesta h\xc3\xb6yrykoneesta, joka tuotti 10\xc2\xa0000 ihp:t\xc3\xa4. Se mahdollisti 20 solmun huippunopeuden. Alusten suojana oli viisi senttimetri\xc3\xa4 paksu panssarikansi. P\xc3\xa4\xc3\xa4aseistuksena oli kaksi 150 millimetrin tykki\xc3\xa4 yksitt\xc3\xa4in asennettuina. Apuaseina oli kuusi 120 millimetrin ja nelj\xc3\xa4 76 millimetrin tykki yksitt\xc3\xa4in asennettuina.'